
I. VISPĀRĪGĀ INFORMĀCIJA
1. Iepirkuma identifikācijas numurs, iepirkuma procedūra, pasūtītājs un tā rekvizīti:
1.1. Iepirkuma identifikācijas numurs: IZM 2025/2/AK/ERAF.
1.2. Pasūtītājs un tā rekvizīti: Izglītības un zinātnes ministrija (turpmāk – Pasūtītājs), vienotais reģistrācijas numurs 90000022399, adrese: Vaļņu iela 2, Rīga, LV-1050, tālrunis: +371 67226209.
1.3. Iepirkuma procedūra: atklāts konkurss saskaņā ar Publisko iepirkumu likumu (turpmāk – PIL), Ministru kabineta 2017. gada 28. februāra noteikumiem Nr.107 “Iepirkuma procedūru un metu konkursu norises kārtība” un citos publisko iepirkumu regulējošajos normatīvajos aktos noteikto (turpmāk – Iepirkums).
1.4. Kontaktpersona, kura pilnvarota sniegt organizatoriska rakstura informāciju par Iepirkumu: Juridiskā un nekustamo īpašumu departamenta vecākais eksperts Aleksejs Gapejevs, tālrunis: +371 67785688, e-pasts: iepirkumi@izm.gov.lv, par Tehniskajā specifikācijā ietvertajiem saturiskajiem jautājumiem Augstākās izglītības, zinātnes un inovāciju departamenta direktora vietniece zinātnes jomā Anna Leiškalne, tālrunis: +371 67047909, e-pasts: anna.leiskalne@izm.gov.lv.
1.5. Iepirkumu veic ar 2025. gada 5. februāra rīkojumu Nr. 1-2e/25/38 “Par publisko iepirkumu komisijas uz noteiktu laikposmu izveidi” izveidota iepirkumu komisija (turpmāk – Komisija).
2. Iepirkuma priekšmeta apraksts un apjoms
2.1. Iepirkuma priekšmets ir nodrošināt zinātnisko institūciju darbības starptautiskā novērtējuma veikšanu atbilstoši Iepirkuma nolikumā (turpmāk – Nolikums) noteiktajām prasībām, vērtējot zinātnisko institūciju darbību periodā no 2019. gada 1. janvāra līdz 2024. gada 31. decembrim saskaņā ar Ministru kabineta 2018. gada 2. oktobra noteikumos Nr. 619 “Zinātnisko institūciju darbības starptautiskā novērtējuma organizēšanas kārtība” noteiktajām prasībām, kas paredz novērtējuma metodoloģijas izstrādi, ārvalstu ekspertu piesaisti un novērtējuma darba organizāciju, kā arī ārvalstu ekspertu ziņojuma par zinātnisko institūciju novērtējumu sagatavošanu. Plašāka informācija par Iepirkuma priekšmetu ir noteikta Nolikuma 2. pielikumā (Tehniskā specifikācija).
2.2. Galvenais CPV kods: 793130001-1 (Darbības pārskata pakalpojumi). Papildu CPV kods: 79419000-4 (Novērtēšanas konsultāciju pakalpojumi).
2.3. Iepirkuma priekšmets nav sadalīts daļas.
2.4. Pakalpojumu izpildes termiņš: 47 (četrdesmit septiņas) nedēļas pēc iepirkuma līguma noslēgšanas dienas.
2.5. Paredzamā līgumcena: līdz 750 000 EUR (septiņi simti piecdesmit tūkstoši euro), neieskaitot PVN. Iesniegtie piedāvājumi tiks vērtēti Publisko iepirkumu likuma 41. panta vienpadsmitās daļas 2. punkta kārtībā.
2.6. Piedāvājuma izvēles kritērijs: Nolikuma prasībām atbilstošs saimnieciski visizdevīgākais piedāvājums saskaņā ar Nolikuma 6.1. punktā noteikto piedāvājumu izvērtēšanas kritēriju.
2.7. [bookmark: _Hlk131428403]Iepirkums tiek finansēts no ERAF projekta Nr. 1.1.1.1/1/24/I/001 “Efektīvāka un viedāka Latvijas zinātnes politikas ieviešana un vadība” finanšu līdzekļiem.
3. Piedāvājuma nodrošinājums.
3.1. Pretendentam jāiesniedz neatsaucams beznosacījumu pirmā pieprasījuma piedāvājuma nodrošinājums kā bankas garantija vai apdrošināšanas polise 5 000 EUR (pieci tūkstoši euro) apmērā.
3.2. Piedāvājuma nodrošinājums iesniedzams elektroniski kopā ar piedāvājumu. Pretendents piedāvājumam pievieno ar drošu elektronisko parakstu parakstītu piedāvājuma nodrošinājumu.
3.3. Piedāvājuma nodrošinājumam ir jābūt spēkā ne vēlāk kā no piedāvājumu iesniegšanas termiņa pēdējās dienas;
3.3.1. līdz īsākajam no šādiem termiņiem: 3 (trīs) mēnešus no piedāvājumu atvēršanas dienas vai līdz iepirkuma līguma noslēgšanai;
3.3.2. pretendentam, kura piedāvājums izraudzīts saskaņā ar piedāvājuma izvēles kritēriju – līdz dienai, kad tas iesniedz saistību izpildes nodrošinājumu.
3.4. Nodrošinājuma devējs izmaksā Pasūtītājam piedāvājuma nodrošinājuma summu, ja pretendents:
3.4.1. atsauc savu piedāvājumu, kamēr ir spēkā piedāvājuma nodrošinājums;
3.4.2. kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā.
3.5. Piedāvājuma nodrošinājumā jābūt iekļautiem šādiem noteikumiem:
3.5.1. Pasūtītājam nav jāprasa piedāvājuma nodrošinājuma summa no pretendenta pirms prasības iesniegšanas piedāvājuma nodrošinājuma devējam un nav jāprasa pretendenta saskaņojums, lai iesniegtu pieprasījumu piedāvājuma nodrošinājuma izmaksai;
3.5.2. piedāvājuma nodrošinājuma devējam jāizmaksā Pasūtītājam piedāvājuma nodrošinājums pēc pirmā pieprasījuma uz Pasūtītāja norādīto kontu ne vēlāk kā 5 (piecas) darbdienas no pieprasījuma iesniegšanas dienas.
3.6. Gadījumā, ja pretendents nav iesniedzis piedāvājuma nodrošinājumu, piedāvājums tiek noraidīts un netiek izskatīts.
[bookmark: _Toc42401991]II. PIEDĀVĀJUMA NOFORMĒŠANAs, IESNIEGŠANAS UN ATVĒRŠANAS KĀRTĪBA
4. Noformējot piedāvājumu, jāievēro Nolikumā noteiktās prasības un piedāvājumā  jāietver:
4.1. Pretendenta pieteikums, kas sagatavots atbilstoši Nolikuma 1. pielikumā noteiktajai formai;
4.2. Piedāvājuma nodrošinājums, kas sagatavots atbilstoši Nolikuma 3. punktā noteiktajām prasībām;
4.3. Pretendenta kvalifikācijas (atlases) dokumenti atbilstoši Nolikuma IV nodaļā noteiktajām prasībām;
4.4. Pretendenta tehniskais piedāvājums, kas sagatavots atbilstoši Nolikuma V nodaļā noteiktajām prasībām;
4.5. Pretendenta finanšu piedāvājums, kas sagatavots atbilstoši Nolikuma V nodaļā noteiktajām prasībām, ievērojot Nolikuma 4. pielikumā noteikto formu.
5. [bookmark: _Toc134628672]Nolikuma saņemšana, informācijas apmaiņas kārtība un papildu informācijas pieprasīšanas kārtība
5.1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/489 šā Iepirkuma profilā (turpmāk – Pircēja profils).
5.2. Nolikums, tā grozījumi un cita informācija par iepirkuma procedūras norisi tiek publicēta Pircēja profilā. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
5.3. Informācijas apmaiņa starp Pasūtītāju un piegādātājiem notiek pa e-pastu: iepirkumi@izm.gov.lv vai Pircēja profilā. Saziņas dokumentā ietver iepirkuma procedūras nosaukumu un identifikācijas numuru.
5.4. Ja piegādātājs ir laikus pieprasījis papildu informāciju par Nolikumu, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un Pircēja profilā publicē atbildes, norādot arī uzdotos jautājumus.
5.5. Ja Pasūtītājs izdarījis grozījumus Iepirkuma dokumentos, tas ievieto informāciju par grozījumiem Pircēja profilā dienā, kad paziņojums par izmaiņām vai papildu informāciju publicēts IUB tīmekļvietnē, ja nepieciešams, pagarinot piedāvājumu iesniegšanas termiņu.
6. [bookmark: _Toc496021982]Piedāvājumu iesniegšanas un atvēršanas vieta, laiks un kārtība
6.1. Saskaņā ar PIL 39. panta pirmo daļu piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
6.2. Informāciju par to, kā piegādātājs var reģistrēties par Nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883. 
6.3. Pretendenti piedāvājumus iesniedz EIS Pircēja profilā Iepirkuma sadaļā norādītajā termiņā, kā arī Iepirkumu uzraudzības biroja valsts informācijas sistēmā “Publikāciju vadības sistēma” attiecīgajā paziņojumā norādītajā termiņā. Ārpus EIS Pircēja profila un/vai pēc noteiktā termiņa iesniegtie piedāvājumi tiks atzīti par neatbilstošiem Nolikuma prasībām.
6.4. Piedāvājumu atvēršana notiek EIS Pircēja profilā 4 (četras) stundas pēc piedāvājumu iesniegšanas termiņa beigām. Iesniegto piedāvājumu atvēršanai var sekot līdzi tiešsaistes režīmā.
6.5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
6.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
6.7. Piedāvājumu vērtēšanu un lēmumu pieņemšanu Komisija veic slēgtā sēdē.
6.8. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
6.9. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
6.10. Pretendents drīkst iesniegt vienu piedāvājumu par visu Iepirkuma priekšmeta apjomu. Piedāvājuma variantu iesniegšana nav atļauta.
6.11. Pretendentam ir pilnībā jāsedz piedāvājuma sagatavošanas un iesniegšanas izmaksas.
6.12. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
7. Piedāvājumu noformēšanas kārtība
7.1. Piedāvājums jāiesniedz elektroniski Pircēja profilā, ievērojot šādas pretendenta izvēles iespējas:
7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
7.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
7.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
7.3. Sagatavojot piedāvājumu, pretendents ievēro, ka:
7.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
7.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai.
7.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
7.4. Iesniedzot piedāvājumu, pretendents pilnībā atzīst visus Nolikumā (tai skaitā tā pielikumos un formās, kuras ir ievietotas Pircēja profilā) ietvertos noteikumus.
7.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
7.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
7.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (tai skaitā ņemot vērā arī PIL 38. panta astotās daļas regulējumu).
7.8. Piedāvājums jāsagatavo latviešu vai angļu valodā. Svešvalodā sagatavotiem piedāvājuma dokumentiem (izņemot dokumentus angļu valodā) jāpievieno apliecināts tulkojums latviešu vai angļu valodā. Par dokumentu tulkojuma atbilstību oriģinālam atbild pretendents.
7.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija.
III. PRETENDENTU IZSLĒGŠANAS NOTEIKUMI
8. Komisija izslēdz pretendentu no dalības Iepirkumā PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajos gadījumos.
9. Komisija pārbaudi par pretendentu izslēgšanas gadījumu esamību veic kārtībā, kāda ir noteikta PIL 42. pantā.
10. Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. Uzticamības nodrošināšanai iesniegtos pierādījumus Komisija vērtē saskaņā ar PIL 43. panta noteikumiem un kompetento institūciju norādījumiem.
IV. KVALIFIKĀCIJAS PRASĪBAS UN IESNIEDZAMIE DOKUMENTI
	Nr.
	Prasība
	Iesniedzamais dokuments

	11.
	Vispārīgi

	11.1.
	Pretendents ir fiziska vai juridiskā persona, vai šādu personu apvienība jebkurā to kombinācijā, kas attiecīgi piedāvā sniegt pakalpojumus un atbilstoši Nolikuma prasībām ir iesniegusi piedāvājumu, lai piedalītos Iepirkumā.
	Pretendenta pieteikums dalībai Iepirkumā saskaņā ar Nolikuma 1. pielikumu.

	11.2.
	Pretendents normatīvajos aktos noteiktajā kārtībā ir  reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām.

	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē. 

Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	11.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
[bookmark: _Hlk185067231]Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums dalībai Iepirkumā ar drošu elektronisko parakstu  jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Dokuments, kas apliecina Pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

	11.4.
	Pretendents var balstīties uz citu personu iespējām, tad, ja šī persona sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. 


	Informācija atbilstoši Nolikuma 1. pielikumam. 

Personas, uz kuras iespējām Pretendents balstās, rakstisks apliecinājums par piedalīšanos Iepirkumā, kā arī apliecinājums nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts Iepirkuma līgums.

Ja Pretendents, iesniedzot piedāvājumu, balstās uz citu personu saimnieciskajām vai finansiālajām iespējām, tas pierāda Pasūtītājam, ka tā rīcībā būs nepieciešamie resursi, iesniedzot dokumentu, kas apliecina šīs personas sadarbību konkrētā līguma izpildei, norādot, ka Pretendents un attiecīgā persona būs solidāri atbildīgi Iepirkuma līguma izpildē.

	11.5.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Piegādātāju apvienībai 10 dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
 


	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
· Piegādātāju apvienības dibināšanas mērķis un vienošanās spēkā esamības termiņš;
· Katra apvienības dalībnieka paredzamā Iepirkuma līguma daļa, tiesības un pienākumi;
· Informācija par piegādātāju apvienības vadošo dalībnieku;
· Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

Ja Pretendents ir LR Uzņēmumu reģistrā  reģistrēta personālsabiedrība, tās biedru vienošanās Pretendentam nav jāiesniedz.

Prasības attiecībā uz tehniskajām un profesionālajām spējām  piegādātāju apvienības dalībnieki vai personālsabiedrības biedri var izpildīt kopā.

	11.6.
	Pretendents norāda visus apakšuzņēmējus un tiem nododamās Iepirkuma līguma daļas.

Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Apakšuzņēmēju saraksts saskaņā ar Nolikuma 1. pielikumu.

Katra apakšuzņēmēja apliecinājums saskaņā ar Nolikuma 7. pielikumu.


	12.
	Saimnieciskais un finansiālais stāvoklis

	12.1.
	Pretendenta finanšu (neto) apgrozījums iepriekšējo trīs noslēgto finanšu gadu periodā vidēji gadā ir ne mazāks kā 750_000 EUR (septiņi simti piecdesmit tūkstoši euro).

Ja Pretendents ir dibināts vēlāk, tad Pretendenta finanšu (neto) apgrozījumam jāatbilst iepriekš minētajai prasībai attiecīgi īsākā laika periodā.  

Ja piedāvājumu iesniedz piegādātāju apvienība vai personālsabiedrība, tad šī prasība attiecināma uz piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu.


	Pretendenta apliecinājums Nolikuma 3. pielikumā norādītajā formā.

Par Latvijas Republikā reģistrēta Pretendenta apliecinājumā norādītās informācijas patiesumu (attiecībā uz  finanšu pārskatiem, kuri ir  iesniegti atbildīgajā institūcijā) Komisija pārliecināsies publiski pieejamās datubāzes.

Piezīme.
* Ja Pretendentam vēl nav iestājies normatīvajos aktos noteiktais termiņš pēdējā noslēgtā finanšu gada finanšu pārskata iesniegšanai atbildīgajā institūcijā, Pretendents iesniedz paša apstiprinātu un zvērināta revidenta pārbaudītu (ja attiecināms atbilstoši normatīvo aktu prasībām) operatīvā finanšu pārskata peļņas vai zaudējumu aprēķina kopiju. Administratīvā sloga mazināšanas nolūkā minēto dokumentu Pretendents drīkst neiesniegt, ja Pretendenta kopējais finanšu (neto) apgrozījums divos iepriekšējos pārskata gados, kuri noslēgti pirms pēdējā noslēgtā pārskata gada[footnoteRef:1], atbilst vismaz prasībā noteiktā apgrozījuma trīskāršam apmēram. [1:  Piemēram, ja pārskata gads sakrīt ar kalendāro gadu, minētais dokuments par 2024. gadu nav jāiesniedz, ja 2022. un 2023. gada finanšu (neto) apgrozījums kopā ir vismaz 2`250`000 EUR.] 


Ārvalstīs reģistrēts Pretendents apliecinājumā norādītās informācijas patiesumu apliecina, pievienojot kompetentajā ārvalsts iestādē iesniegtā finanšu pārskata peļņas vai zaudējumu aprēķina par katru norādīto finanšu gadu kopijas vai arī līdzvērtīgus dokumentus.

Prasība par piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu var tikt izpildīta arī ar viena piegādātāju apvienības dalībnieka vai personālsabiedrības biedra vidējo gada finanšu (neto) apgrozījumu norādītajā apmērā.

	13.
	Tehniskās un profesionālās spējas

	13.1.
	Pretendents iepriekšējo 5 (piecu) gadu laikā[footnoteRef:2] ir veicis zinātnisko institūciju darbības starptautisko novērtējumu, kur: [2:  Šeit un turpmāk Nolikumā ar pieredzi iepriekšējo piecu gadu laikā tiek saprasts laika periods, kas ietver 2020., 2021., 2022., 2023. un 2024. gadu, kā arī 2025. gadu līdz piedāvājuma iesniegšanas dienai.] 

1) kopējais novērtēto zinātnisko institūciju skaits attiecīgajā laika periodā ir ne mazāk kā 10 (desmit);
2) vismaz viena novērtējuma ietvaros novērtēto zinātnisko institūciju skaits ir ne mazāk kā 5 (piecas).
	Pretendenta  pieredzes apraksts Nolikuma 5. pielikuma 1. tabulā norādītajā formā un katra pieredzes aprakstā norādītā pakalpojumu saņēmēja paraksttiesīgās personas parakstīta atsauksme vai alternatīvs dokuments, kurā ietvertā informācija apliecina attiecīgās prasības izpildi.

	13.2.
	Pretendentam ir kompetence Eiropas pētniecības telpas zinātnes novērtējuma reformēšanas procesā noteikto vienotu zinātnisko institūciju darbības novērtēšanas principu izmantošanā[footnoteRef:3]. [3:  Informācija par Eiropas pētniecības telpas zinātnes novērtējuma reformēšanas procesu ir pieejama: https://coara.eu ] 

	

	13.3.
	Pretendentam ir laba reputācija un  Iepirkuma līguma pilnīgai un kvalitatīvai izpildei atbilstoša administratīvā un organizatoriskā kapacitāte.
	Informācija, kas apliecina attiecīgās prasības izpildi (var tikt iekļauta tehniskajā piedāvājumā).

	13.4.
	Pretendents Iepirkuma līguma izpildei  piesaista 6 (sešus) ārvalstu ekspertu grupu vadītājus, pa vienam vadītājam katrai no šādām grupām:
1) dabaszinātņu ekspertu grupa;
2) inženierzinātņu un tehnoloģiju ekspertu grupa;
3) medicīnas un veselības zinātņu ekspertu grupa; 
4) lauksaimniecības, meža un veterināro zinātņu ekspertu grupa; 
5) sociālo zinātņu ekspertu grupa; 
6) humanitāro un mākslas zinātņu ekspertu grupa.
	Pretendenta  piesaistīto ekspertu grupu vadītāju saraksts Nolikuma 5. pielikuma 2. tabulā norādītajā formā.

	13.5.
	Katram no  Pretendenta  piesaistītajiem ārvalstu ekspertu grupu vadītājiem ir jāatbilst visām zemāk uzskaitītajām prasībām:
1) doktora zinātniskais grāds;
2) starptautiska pētniecības un attīstības sistēmu vai zinātnisko institūciju novērtēšanas pieredze, kas iegūta dažādās valstīs;
3) [bookmark: _Hlk190548391]vismaz 10 (desmit) gadu zinātniskā darba pieredze un oriģinālu zinātnisko rakstu publikācijas Web of Science vai SCOPUS datubāzēs iekļautajos recenzētajos zinātniskajos žurnālos vai rakstu krājumos, kuru citējamības indekss sasniedz vismaz nozares vidējo indeksu;
4) pieredze iepriekšējo 10 (desmit) gadu laikā vismaz 1 (vienas) starptautiskas ekspertu grupas vadībā, novērtējot zinātnisko institūciju darbību;
5) eksperts nepārstāv nevienu Tehniskās specifikācijas 2. pielikumā minēto zinātnisko institūciju, un viņa darbībā nav tādu apstākļu, kas izraisa interešu konfliktu, tai skaitā nerada un neradīs personisko vai mantisko ieinteresētību.
	Katra Pretendenta piesaistītā ekspertu grupas vadītāja pieredzes apraksts un apliecinājums Nolikuma 6. pielikumā norādītajā formā, pievienojot izglītību apliecinošu dokumentu kopijas, kā arī pēc nepieciešamības citu informāciju, kas apliecina ekspertu grupas vadītāja atbilstību noteiktajām prasībām.


14. Eiropas vienotais iepirkuma procedūras dokuments (nav obligāts pretendentu atlases dokuments)
14.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Paziņojumā par līgumu vai Iepirkuma dokumentos noteiktajām pretendentu atlases prasībām.  
14.2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai .doc  formātā   tīmekļvietnē http://espd.eis.gov.lv/filter?lang=lv. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu.
14.3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
14.4. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
14.5. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par līgumu vai Iepirkuma dokumentos noteiktajām pretendentu atlases prasībām. 
14.6. Ja pretendents piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro.
V. PRASĪBAS TEHNISKAJAM UN FINANŠU PIEDĀVĀJUMAM
15. Tehniskajam piedāvājumam jābūt sagatavotam tādā apjomā, lai Pasūtītājs varētu izvērtēt piedāvājuma atbilstību visām Nolikumā un tehniskajā specifikācijā noteiktajām prasībām. Tehniskajā piedāvājumā jāiekļauj detalizēta tehniskajā specifikācijā noteiktā darba uzdevuma īstenošanas koncepcija visu tehniskās specifikācijas 4. punktā minēto nodevumu izstrādes nodrošināšanai saskaņā ar tehniskās specifikācijas 2. punktā noteikto darba uzdevumu un tehniskās specifikācijas 5.2. punktā norādīto uzdevumu īstenošanas grafiku.
16. Finanšu piedāvājumam jābūt sagatavotam Nolikuma 4. pielikumā norādītajā formā. Finanšu piedāvājumā jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu tehniskajā specifikācijā noteikto mērķi un piegādātu tajā noteiktās preces.
VI. PIEDĀVĀJUMU VĒRTĒŠANA
17. Komisija veic iesniegto Pretendentu piedāvājumu vērtēšanu slēgtā sēdē, pārbauda piedāvājumu atbilstību visām Nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums, kuru tā nosaka, ņemot vērā viszemāko piedāvāto līgumcenu.
18. Komisija Pretendentu piedāvājumu izvērtēšanu veic šādos posmos (posmu secība var tikt mainīta, kā arī vērtēšana var tikt organizēta vairākos posmos vienlaikus):
18.1. Piedāvājumu noformējuma pārbaude. Komisija izvērtē, vai piedāvājums sagatavots un noformēts atbilstoši Nolikuma II nodaļas prasībām. Pretendentu piedāvājumi, kas nav noformēti atbilstoši Nolikuma II nodaļas prasībām, tiek noraidīti un tālākās netiek vērtēti, ja Komisija konstatē, ka Pretendenta piedāvājuma neatbilstība Nolikuma II nodaļas prasībām ir būtiska.
18.2. Tehniskā un finanšu piedāvājuma vērtēšana.
18.2.1. Komisija izvērtē Pretendenta iesniegtā tehniskā un finanšu piedāvājuma atbilstību Nolikuma V nodaļā noteiktajām Pasūtītāja prasībām. Piedāvājuma vērtēšanas gaitā Komisija ir tiesīga pieprasīt, lai tiek izskaidrota Pretendenta tehniskajā piedāvājumā iekļautā informācija. Pasūtītājs noraida piedāvājumu, ja tas neatbilst Nolikuma V nodaļā noteiktajām prasībām un šī neatbilstība nav novēršama ar PIL 41. panta astotās daļas kārtībā Pretendenta sniegtu skaidrojumu.
18.2.2. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
18.2.3. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
18.2.4. Ja Komisijai Pretendenta piedāvājums šķiet nepamatoti lēts, tā pieprasa Pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto. Komisija noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
18.3. [bookmark: _Ref138126827]Pretendentu kvalifikācijas pārbaude.
18.3.1. Komisija veic pretendentu kvalifikācijas atbilstības pārbaudi tikai tam Pretendentam, kuram būtu piešķiramas Iepirkuma līguma slēgšanas tiesības. Komisija veic Pretendentu kvalifikācijas pārbaudi, kuras laikā Komisija pārbauda Pretendenta atbilstību Nolikuma IV nodaļā noteiktajām kvalifikācijas prasībām.
18.3.2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
18.3.2.1. Pretendents neatbilst kādai no Nolikuma IV nodaļā noteiktajām kvalifikācijas prasībām vai nav iesniedzis šo prasību izpildi apliecinošos dokumentus, un šī neatbilstība nav novēršama ar PIL 41. panta sestās daļas kārtībā Pretendenta sniegtu papildu informāciju vai dokumentiem;
18.3.2.2. [bookmark: _Ref138126851]Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā.
18.4. Piedāvājuma izvēle.
18.4.1. [bookmark: _Toc42401997]Komisija Pretendentu iesniegtos piedāvājumus vērtē, ņemot vērā šādu piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums, kuru tā nosaka saskaņā ar Nolikuma 17. punktā noteikto piedāvājumu izvērtēšanas kritēriju.
18.4.2. Ja Komisija pirms pieņem lēmumu par Iepirkuma līguma slēgšanu konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Komisija izvēlas piedāvājumu ar viszemāko piedāvāto līgumcenu.
18.4.3. Komisija pārbauda, vai Pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
18.4.4. Komisija, pirms lēmuma pieņemšanas par līguma slēgšanas tiesību piešķiršanu, lai pārliecinātos par Pretendentu, kuram būtu piešķiramas līguma slēgšanas tiesības, ka uz viņu neattiecas Nolikuma III nodaļā norādītie Pretendentu izslēgšanas noteikumi, veic pārbaudi par Pretendentu atbilstoši PIL 42. pantā noteiktajai kārtībai, ievērojot PIL 43. panta noteikumus.
VII. APAKŠUZŅĒMĒJU UN PERSONĀLA NOMAIŅA
19. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkumā izraudzītajam Pretendentam ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.
20. Piedāvājumā norādītā personāla nomaiņa pieļaujama tikai Iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Iepirkuma līguma noteikumos norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
21. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
21.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
21.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
21.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
21.4. apakšuzņēmēja maiņas rezultātā tiktu izdarīti tādi grozījumi izraudzītā Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajam piedāvājuma izvērtēšanas kritērijam.
22. [bookmark: _Hlk125405899][bookmark: _Hlk125405995]Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
23. Pasūtītājs pieņem lēmumu atļaut vai atteikt Iepirkumā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
VIII. IEPIRKUMA LĪGUMS
24. Komisija lēmumu par Iepirkuma rezultātiem paziņo visiem Pretendentiem rakstiski 3 (trīs) darbdienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
25. Pasūtītājs slēdz Iepirkuma līgumu ar Komisijas izraudzīto Pretendentu, kurš iesniedzis Nolikuma prasībām atbilstošu piedāvājumu, atbilstoši PIL 60. pantā noteiktajam.
26. Iepirkuma līguma projekts ir iekļauts Nolikuma 8. pielikumā. Iesniedzot piedāvājumu, Pretendents piekrīt visiem Iepirkuma līguma noteikumiem un apņemas tos pildīt.
27. Pretendents, kura piedāvājums atzīts par saimnieciski visizdevīgāko piedāvājumu, paraksta Iepirkuma līgumu ne vēlāk kā 5 (piecu) darbdienu laikā pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi Iepirkuma līguma noslēgšanai.
28. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar Pretendentu, kura iesniegtais piedāvājums ir nākamais saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo Pretendentu, kura piedāvājums ir nākamauis saimnieciski visizdevīgākais, bet tas atsakās Iepirkuma līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
29. Pasūtītājs veic Iepirkuma līguma grozījumus atbilstoši PIL 61. pantā  noteiktajam.
IX. NOLIKUMA PIELIKUMI
1. pielikums – Pretendenta pieteikums dalībai Iepirkumā;
2. pielikums – Tehniskā specifikācija;
3. pielikums – Pretendenta apliecinājums par finansiālo stāvokli (veidne),
4. pielikums – Pretendenta finanšu piedāvājums (veidne);
5. pielikums – Pretendenta pieredzes apraksts (veidne);
6. pielikums – Ekspertu grupas vadītāja pieredzes apraksts (veidne);
7. pielikums – Apakšuzņēmēja apliecinājums (veidne);
8. pielikums – Līgums (projekts).
1.lapa no 20



1.lapa no 20

1


.lapa no 


2


 


A


PSTIPRINĀTS


 


Izglītības un zinātnes ministrijas


 


Iepirkuma komisijas sēdē


 


 


(Protokols Nr. 1)


 


 


 


 


 


 


 


 


 


 


Izglītības un zinātnes ministrijas


 


 


ATKLĀTA KONKURSA


 


 


Zinātnisko institūciju darbības starptautiskā novērtējuma 


veikšana


 


 


NOLIKUMS


 


 


Iepirkuma identifikācijas numurs


: IZM 20


25


/


2


/AK


/ERAF


 


 


 


 


 


 


 


SASKAŅOTS:


 


Juridiskā un nekustamo īpašumu departamenta


 


direktora vietniece D.


 


Dambīte


 


 


 


 


 


 


 


 


 


 


 


 


 


Rīga, 20


25


 




1 .lapa no  2   A PSTIPRINĀTS   Izglītības un zinātnes ministrijas   Iepirkuma komisijas sēdē     (Protokols Nr. 1)                     Izglītības un zinātnes ministrijas     ATKLĀTA KONKURSA     Zinātnisko institūciju darbības starptautiskā novērtējuma  veikšana     NOLIKUMS     Iepirkuma identifikācijas numurs : IZM 20 25 / 2 /AK /ERAF               SASKAŅOTS:   Juridiskā un nekustamo īpašumu departamenta   direktora vietniece D.   Dambīte                           Rīga, 20 25  

